**Marte Helene Wulff** (født 10. juni 1980 i Oslo) er en norsk låtskriver og musiker.

Liv og virke
------------

Hun er født i Oslo, men flyttet tidlig til Kristiansand der hun vokste opp. Siden har hun bodd i København i fem år, før hun returnerte til Oslo og Norge i 2012.

Wulffs låter har vært hyppig brukt i ulike film og TV-serier og oppnådd betydelig radiorotasjon[*klargjør*] karrieren igjennom.[] Hits som «Carousel of Love», «Lady, Accident, Racing» (med Erik Faber) og «Finne deg igjen», samt «Vi feirer jul» og «Vandrer på en sky» (med Charlotte Qvale) byr på kjente toner for mange[*hvem?*].[]

Wulff har utgitt fem soloplater (to på engelsk og tre på norsk), inkludert én innspilt i Kilden med  Kristiansand symfoniorkester. Hun ble nominert til Spellemannprisen 2006 som årets nykommer med albumet *Jacket* og Spellemannprisen 2016 i klassen for viser for *Marte Wulff*.

Wulff spiller piano og gitar. Hun er en yndet[*av hvem?*] duettpartner.[] Hun startet som korist og duettpartner i Thom Hells tidligere backingband The Love Connection, og har bidratt på flere av hans plater. Hun har også samarbeidet med John Erik Kaada, Erik Faber, Frank Hammersland og danske Nicolai Funch på deres plater, og sunget sammen med artister som Bjørn Eidsvåg, Madrugada,  Kaada, Erlend Ropstad på deres låter live eller på plate. Hun har som soloartist opptrådt live på *God morgen Norge* seks ganger, samt fremført sin musikk både på *Lydverket*,  *Lindmo* og *Beat for beat*.[]

Hun er også medlem av bandet The Love Connection med blant andre Thom Hell og Frank Hammersland, samt danner jule- og låtskriverduo med artistkollega Charlotte Qvale. Sistnevnte koalisjon gjorde seg blant annet bemerket med den kontroversielle[*bør utdypes*] nye julesanghit’en «Vi feirer jul» i 2014 - med en etterfølgende kronikk i VG - og juleplaten *Senk dine hvite vinger* i 2015 (Universal), med sin norske versjon av julefilmklassikeren *Walking In The Air* (*Vandrer på en sky*).[]

Som soloartist har hun spilt over 500 konserter over hele Norge med og uten band, og i løpet av 2009 og 2010 var hun på tre lengre turneer for Rikskonsertene med sin egen musikk. Hun har både spilt solokonserter i intime settinger, og med eller uten band på festivaler som Norwegian Wood, Quart, Stavernfestivalen, Spot i Danmark og South By Southwest i Texas. I tillegg har hun varmet opp for blant andre Katie Melua, Kim Larsen og Heather Nova på deres konserter i Norge.

Diskografi
----------

2017
* «Det går over» (Singel med Wulff-Stenseng)
* «Habit» (Singel med Viggo)

2016
* *Marte Wulff* (Album)
* «Gå mæ vill» (Singel)
* «Si det sånn» (Singel)

2015
* «Vandrer på en sky» (Singel med Charlotte Qvale)
* *Senk dine hvite vinger* (Album med Charlotte Qvale)

2014
* «Vi feirer jul» (Singel med Charlotte Qvale)
* *Utlengsel* (Album med Kristiansand Symfoniorkester)
* «Finne deg igjen» (Singel)

2012
* «Hva om det ikke er sånn som du tror at det er?» (Singel med Erlend Ropstad)

2011
* «Some day These Colours Will Fade» (Singel med med Nicolai Funch)

2010
* «Handler i selvforsvar» (Singel)
* «Opptakt» (Singel)
* «Versus» (Singel)

2009
* «Alle gode ønsker» (Singel)
* «Racing» (Singel med Erik Faber)

2007
* *Safety Pins* (Album)

2005
* *Jacket* (Album)

Soloalbum
---------

* *Jacket* (2006)
* *Safety Pins* (2007)
* *Handler i selvforsvar* (2010)
* *Utlengsel* (2014)

Referanser
----------

1. ↑   www.universalmusic.fr[Hentet fra Wikidata]
2. 1 2  .
3. ↑  Stein Østbø (1. april 2014) Plateanmeldelse: Marte Wulff - «Utlengsel» VG.

Kilder
------

* www.aftenposten.no Hvem er redd for Marte Wulff?

Eksterne lenker
---------------

* (no) Offisielt nettsted Rediger på Wikidata

* (en) Marte Wulff – kategori av bilder, video eller lyd på Commons Rediger på Wikidata
* (en) Marte Wulff på Internet Movie Database Rediger på Wikidata
* (en) Marte Wulff på Discogs Rediger på Wikidata

* (en) Marte Wulff på MusicBrainz Rediger på Wikidata

* (en) Marte Wulff på Songkick Rediger på Wikidata
* (no) Marte Wulff på Twitter Rediger på Wikidata

* (no) Marte Wulff på Facebook Rediger på Wikidata

* (no) Marte Wulff på Instagram Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz **·** Discogs
 |